PolyAgent/wiki_georgian_en_parallel_20231101 huggingface dataset:
ალმეტიევსკი

ალმეტიევსკი — ქალაქი რუსეთში, თათრეთის სამხრეთ-აღმოსავლეთ ნაწილში, ალმეტიევსკის რაიონის ცენტრი. 157 310 მცხოვრები (2019). მდებარეობს კამისპირეთში, მდინარე სტეპნოი-ზაიზე, რკინიგზის სადგურ ალმატიევსკაიადან 13 კმ-ში; საავტომობილო კვანძი. წარმოიშვა დაახლ. 1720 წელს, როგორც სოფელი ალმატიევო. 1953 წელს მიენიჭა ქალაქის სტატუსი.
არქიტექტურული ძეგლებიდან აღსანიშნავია მეჩეთი (1877), სავაჭრო დუქნები (XIX საუკუნის დასასრული — XX საუკუნის დასაწყისი). ქალაქში არის ი მ. გუბკინის სახელობის ნავთობსა და აირის აკადემია (1992 წლიდან), უნივერსიტეტი (1996), მხარეთმცოდნეობის მუზეუმი (1993), სურათების გალერე (1985; თათრეთის სახვითი ხელოვნების მუზეუმის ფილიალი), თათრეთის სახელმწიფო დრამატული თეატრი (1944).
ალმეტიევსკი თათრეთის ნავთობის მოპოვების მსხვილი ცენტრია („ტატნეფტ“). განვითარებულია ბუნებრივი აირის მოპოვება და გადამუშავება, მანქანებისა და ნავთობის მოპოვების ხელსაწყოების წარმოება (ელექტროტუმბოების, მილების ქარხნები, ქარხანა „ნეფტემაშ“). არის სამშენებლო მასალების (ასფალტბეტონის, მსხვილპანელური სახლთმშენებლობისა და სხვ.), მსუბუქი და კვების მრეწველობის საწარმოები. ქალაქი ნავთობსადენ „დრუჟბას“, აგრეთვე ნიჟნი-ნოვგოროდის, პერმისა და სამარის მიმართულების სხვა ნავთობსადენების საწყისი პუნქტია.
ალმეტიევსკის მიდამოებში მდებარეობს ისტორიულ-რელიგიური მოღვაწის, რ. ფ. ფახრეტდინოვისა (1995) და მწერალ ფ. ქარიმის (1998) მუზეუმები.
ლიტერატურა
Агирречу А. А. АЛЬМЕТЬЕВСК // Большая российская энциклопедия. Том 1. Москва, 2005, стр. 559.
სქოლიო
თათრეთის ქალაქები
მადაგასკარი (ფილმი)

მადაგასკარი (ფილმი)
მადაგასკარი (Madagascar) — 2005 წელს სტუდიის DreamWorks Animation მიერ გამოშვებული ანიმაციური ფილმი. ფილმის პრემიერა მსოფლიო მასშტაბით შედგა 2005 წლის 27 მაისს.
ფილმის სიუჟეტის მიხედვით, ცენტრალური ზოოპარკიდან გარბის ოთხი ცხოველი. მათ სურთ იცხოვრონ მშვიდად, გალიების გარეშე, მაგრამ ისინი მოულოდნელად აფრიკაში ამოჰყოფენ თავს, კერძოდ კი - მადაგასკარის კუნძულზე.
ფილმს დიდი წარმატება ჰქონდა მსოფლიოს თითქმის ყველა წერტილში. DVD ფორმატში იგი გამოიცა 2005 წლის 15 ნოემბერს, ხოლოBlu-Ray დისკზე - 2009 წლის 23 სექტემბერს. შემდეგი სერია, „მადაგასკარი 2: გაქცევა აფრიკაში“ გამოვიდა 2008 წლის 7 ნოემბერს. 2012 წლისათვის დაგეგმილია მესამე ნაწილის გამოსვლაც.
რესურსები ინტერნეტში
2005 წლის ანიმაციური ფილმები
2005 წლის ფილმები
ამერიკული ანიმაციური ფილმები
უოლტ დისნეის სტუდიების ანიმაციური ფილმები
სუკოტაის ისტორიული პარკი

სუკოტაის ისტორიული პარკი (ტაილ. อุทยานประวัติศาสตร์สุโขทัย) — ისტორიული პარკი ჩრდილოეთ ტაილანდის ქალაქ სუკოტაის სიახლოვეს. მოიცავს აღნიშნული ქალაქის ისტორიულ ნაშთებს, რომელიც XIII-XIV საუკუნეებში სუკოტაის სამეფოს დედაქალაქი იყო, ამჟამად კი ამავე სახელწოდების პროვინციის ცენტრია.
ძველ ქალაქს გარს 2 x 1.6 კმ ზომების კედელი აკრავს. ტერიტორიის ფართობი 70 კმ²-ია და წარმოდგენილია 193 ერთეული ნანგრევი. კედლის თითოეულ მხარეს, ცენტრში მდებარეობს ჭიშკარი. სამეფო სასახლის ნაშთების შემოგარენში კი 26 ტაძარი მდებარეობს.
ყოველწლიურად პარკს ათასობით ტურისტი სტუმრობს, რომლებიც გაოცებაში მოყავს ბუდას ქანდაკებებს, სასახლეებსა თუ ტაძრებს.
1962 წელს ისტორიული ქალაქი დაცულ ტერიტორიად გამოცხადდა, ხოლო 1976 წელს მისი რესტავრაციის პროექტი იქნა დამტკიცებული. 1988 წლის ივლისში, პარკი ოფიციალურად გაიხსნა. უკვე 1991 წელს კი იუნესკომ იგი კამპჰაენგ-პჰეტის ისტორიულ პარკთან და სი-სატჩანალაისთან ერთად მსოფლიო მემკვიდრეობის სიაში შეიტანა როგორც ერთი დიდი ობიექტის, „სუკოტაი და მასთან ასოცირებული ისტორიული ქალაქების" ნაწილი.
გალერეა
იხილეთ აგრეთვე
მსოფლიო მემკვიდრეობის ძეგლების სია აზიასა და ოკეანეთში
რესურსები ინტერნეტში
Sukhothai Historical Park
სქოლიო
მსოფლიო მემკვიდრეობის ძეგლები ტაილანდში
he:סוקהוטהאי
ქვემო ჯომაღის მესამე კოშკი

ქვემო ჯომაღის მესამე კოშკი — არქიტექტურის ძეგლი, საფორტიფიკაციო ნაგებობა ჯავის მუნიციპალიტეტის სოფელ ქვემო ჯომაღაში. აგებულია გვიან შუა საუკუნეებში.
კოშკი ნაგებია ფლეთილი ქვით. ძეგლის მნიშვნელოვანი ნაწილი დანგრეულია, შემორჩენილია 3 სართულის დონე. ჩრდილოეთ კედელში მეორე სართულზე გაჭრილია თაღოვანი შესასვლელი. სამხრეთისა და დასავლეთის კედლები ფრაგმენტულადაა შემორჩენილი. კოშკის გარშემო და შიგნით მიწის დონე აწეულია. ყრია ჩამონაშალი ქვა.
ლიტერატურა
შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჯავის მუნიციპალიტეტის კოშკები
საიდუმლო მასალები: მე მინდა მჯეროდეს

საიდუმლო მასალები: მე მინდა მჯეროდეს
„საიდუმლო მასალები: მე მინდა მჯეროდეს“ — ამერიკული ზებუნებრივი თრილერის ჟანრის 2008 წლის ფილმი, რომლის სცენარის რეჟისორია კრის კარტერი, ხოლო სცენარის ავტორები – კარტერი და ფრენკ სპოტნიცი. 1998 წლის ფილმის შემდეგ ეს არის რიგით მეორე „საიდუმლო მასალების“ ფრენჩაიზში, რომელიც შექმნილია კარტერის მიერ. ტელესერიალის სამი მთავარი გმირი, დევიდ დუხოვნის, ჯილიან ანდერსონის და მიტჩ პილეჯის განსახიერებით, ამ ფილმში კვლავ ბრუნდება.
პირველი ფილმისგან განსხვავებით, მეორეს სიუჟეტი არ ამახვილებს ყურადღებას ძირითად მითოლოგიაზე და წარმოადგენს ცალკე თრილერს, რომელიც უფრო ახლოს არის „კვირის მონსტრის“ ტიპის ეპიზოდებთან. სიუჟეტის მიხედვით ფოქს მალდერი და დანა სკალი, მთავარი გმირები, გფბ-ში უკვე რამდენიმე წელია, რაც არ მუშაობენ. მალდერი, დევნილი ორგანიზაციის მიერ, მარტო ცხოვრობს, ხოლო სკალი კათოლიკურ ჰოსპიტალში ექიმია. იქ იგი უმეგობრდება მძიმედ დაავადებულ პაციენტს. იდუმალ ვითარებაში კლავენ გფბ-ის აგენტს, ხოლო ყოფილ სასულიერო პირს, დადანაშაულებულს ბავშვებზე სექსუალურ ძალადობაში, აქვს უცნაური ხილვები. მალდერი და სკალი თანხმდებიან გფბ-ის შეთავაზებაზე და იძიებენ ამ საქმეს.
ფილმი თავდაპირველად უნდა გამოსულიყო 2001 წელს, სერიალის მეცხრე სეზონის შემდეგ, მაგრამ მასზე კვლავ მუშაობდნენ ექვსი წლის განმავლობაში. 2007 წლის დეკემბერში ვანკუვერში მისი წარმოება დაიწყო. პრემიერა გაიმართა 2008 წლის 23 ივლისს, ჰოლივუდში, ხოლო კინოგაქირავებაში ფილმი ჩაეშვა 25 ივლისს. კრიტიკოსებმა იგი არაერთგვაროვნად შეაფასეს.
მუსიკა
რესურსები ინტერნეტში
სქოლიო
2008 წლის ფილმები
ამერიკული ფილმები
20th Century Fox-ის ფილმები
Dune Entertainment-ის ფილმები
2000-იანების სამეცნიერო ფანტასტიკური ფილმები
ამერიკული სამეცნიერო ფანტასტიკური მოქმედებითი ფილმები
ამერიკული სამეცნიერო ფანტასტიკური საშინელებათა ფილმები
საიდუმლო მასალები (ფრენჩაიზი)
ჩანაქკალე

ჩანაქკალე — ქალაქი ჩრდილო-აღმოსავლეთ თურქეთში, მარმარილოს ზღვის რეგიონში, ჩანაქკალეს პროვინციის ადმინისტრაციული ცენტრი. მდებარეობს დარდანელის სრუტის ნაპირზე. ქალაქი ჩანაქკალე არის ძალიან კარგი საკურორტო ქალაქი და სწორედ ესაა მიზეზი, რომ საკურორტო სეზონზე ძალიან ბევრი ტურისტი ჰყავს. ჩანაქკალე საკმაოდ ახლოს მდებარეობს ქვეყნის უდიდეს ქალაქ სტამბოლთან, რადგან ისინი ერთსა და იმავე რეგიონში არიან. 2014 წლის აღწერის მონაცემებით, ჩანაქკალეში ცხოვრობს 186,116 ადამიანი. ჩანაქკალეს აქვს მერია და მისი მერი არის იულგიურ გიოქჰანი.
ჩანაქკალეს პროვინცია მდებარეობს ორ კონტინენტზე — ევროპასა და აზიაში, ხოლო ქალაქი ჩანაქკალე მდებარეობს მის აზიურ ნაწილში. მას სამი მხრიდან ესაზღვრება საკუთარი პროვინციის ქალაქები და არც ერთი პროვინცია. ჩრდილო-აღმოსავლეთით ესაზღვრება ქალაქი ჩანი, აღმოსავლეთით — ბაირამიჩი, სამხრეთით — ეზინე, ხოლო ჩრდილოეთით — ლაპსეკი.
იხილეთ აგრეთვე
ჩანაქკალეს პროვინცია
თურქეთის ქალაქების სია
რესურსები ინტერნეტში
ოფიციალური საიტი
თურქეთის ქალაქები
Qobuüstü

Qobuüstü is a village and municipality in the Agdash Rayon of Azerbaijan. It has a population of 1,345. The municipality consists of the villages of Qobuüstü and Yeniarx.
References
Populated places in Agdash District
ახალგორის საგუშაგო კოშკი

ახალგორის საგუშაგო კოშკი — არქიტექტურული ძეგლი, საფორტიფიკაციო ნაგებობა ახალგორის მუნიციპალიტეტში, ახალგორში. აგებულია გვიან შუა საუკუნეებში.
კოშკი ფლეთილი და რიყის ქვითაა ნაგები. წყობა სწორხაზოვანია. გეგმით ოთხკუთხა ფორმის კოშკი შემორჩენილია ოთხი სართულის დონეზე. პირველი სართული ამოვსებულია მიწით. მეორე სართულის აღმოსავლეთ კედელში მოწყობილია თაღოვანი ბუხარი და ორი სათოფური, სამხრეთ კედელში სამი სათოფური და ერთი სწორკუთხა სარკმელი, ხოლო დასავლეთ კედელში ორი სათოფური. მესამე სართულის ჩრდილოეთ კედელში თაღოვანი ბუხარი და ორი სათოფურია. სამხრეთ კედელში სწორკუთხა სარკმელია. დასავლეთი და აღმოსავლეთი კედლების დიდი ნაწილი ჩამონგრეულია. კოშკს დასავლეთიდან სწორკუთხა მინაშენი აქვს, რომელიც ჩრდილოეთით გრძელდება. კედლები შემორჩენილია ორი მეტრის სიმაღლეზე. კოშკი სერიოზულად არის დაზიანებული.
ლიტერატურა
შიდა ქართლი, ახალგორის მუნიციალიტეტის არქიტექტურული მემკვიდრეობა, ტ. IV, თბ., 2008, გვ., 15
ახალგორის მუნიციპალიტეტის კოშკები
კასიმოვკა (ბაშკირეთი)

კასიმოვკა (ბაშკირეთი)
კასიმოვკა — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
2010 წლის მონაცემებით სოფელში ცხოვრობს 123 ადამიანი. რაიონულ ცენტრ ბიჟბულიაკიდან დაშორებულია 19 კილომეტრით. უახლოესი რკინიგზის სადგურია აკსენოვო, რომელიც დაშორებულია 36 კმ-ით.
2002 წლის აღწერის მიხედვით მოსახლეობის უმრავლესობას თათრები (73 %) და ბაშკირები (26 %) შეადგენენ .
რესურსები ინტერნეტში
Совет муниципальных образований Республики Башкортостан.
სქოლიო
ბიჟბულიაკის რაიონის სოფლები
Xınnakirən

Xınnakirən (also, Xınna Kirən and Khynnakiran) is a village and municipality in the Tovuz Rayon of Azerbaijan. It has a population of 331.
References
Populated places in Tovuz District
Kurskaya (Arbatsko-Pokrovskaya line)

Kurskaya (Arbatsko-Pokrovskaya line)
Kurskaya is a station on the Arbatsko–Pokrovskaya line of the Moscow Metro.
Name
It is named for the Kursky railway station located nearby.
Building
Designed by L. M. Polyakov and completed in 1938, the station has tiled walls and gray marble pylons with sconce light fixtures and circular ventilation grilles.
Transfers
From this station it is possible to transfer to on the Koltsevaya line and Chkalovskaya on the Lyublinskaya line.
Moscow Metro stations
Railway stations in Russia opened in 1938
Arbatsko-Pokrovskaya Line
Railway stations located underground in Russia
კამანუ

კამანუ — ლუვიურ ენაზე მოსაუბრე ნეო-ხეთური სახელმწიფო მალათიის დაბლობზე, ტავრის მთების ჩრდილოეთით და მდინარე ევფრატის დასავლეთით. მისი არსებობის პერიოდად მიჩნეულია ძვ. წ. II ათასწლეულის ბოლო. ჩამოყალიბდა ხეთების სამეფოს დაშლის შემდეგ ქიცუვათნას სახელმწიფოს ადგილზე. მისი დედაქალაქი იყო მელიდი.
სქოლიო
ხეთები
ანტიგუა-გვატემალა

ანტიგუა-გვატემალა — ქალაქი გვატემალაში, საკატეპეკესის დეპარტამენტის ადმინისტრაციული ცენტრი. მდებარეობს ზღვის დონიდან 1533 მეტრზე, მოსახლეობა 34685 კაცი (2007 წლის აღწერით).
ქალაქი 1527 წელს დააარსა კონკისტადორმა პედრო დე ალვარადომ და უწოდა სანტიაგო-დე-ლოს-კაბალიეროსი. 1542 წელს დასახლება გაანადგურა ღვარცოფმა, რომელიც წარმოიქმნა ვულკან აგუას ამოფრქვევის შედეგად (დღეს მის ადგილზე მდებარეობს სოფელი სიუდად-ვიეხა ანუ "ძველი ქალაქი"). პროვინციის დედაქალაქი გადაიტანეს იქ, სადაც დღეს ანტიგუა-გვატემალა მდებარეობს.
1979 წელს ანტიგუა-გვატემალა გახდა ლათინური ამერიკის ერთ-ერთი პირველი ქალაქი, რომელიც იუნესკომ შეიყვანა მსოფლიო მემკვიდრეობის ძეგლების სიაში.
ანტიგუა-გვატემალის ღირსშესანიშნაობები
იხილეთ აგრეთვე
მსოფლიო მემკვიდრეობის ძეგლების სია ამერიკაში
რესურსები ინტერნეტში
Antigua Information and Directory site in English
Official Site in Spanish
Travel guide
Panoramic 360° Pictures of Antigua Guatemala
მსოფლიო მემკვიდრეობის ძეგლები გვატემალაში
ენდი უორჰოლი

ენდი უორჰოლი (დ. 6 აგვისტო, 1928 — გ. 22 თებერვალი, 1987) — ამერიკელი მხატვარი, ავანგარდისტი კინოხელოვანი, მწერალი და საზოგადო მოღვაწე. ასევე მოღვაწეობდა როგორც გამომცემელი, მუსიკის პროდიუსერი და მსახიობი. პოპ-არტის მიმდინარეობის ერთ-ერთი დამფუძნებელი აშშ-ში 1950-იან წლებში.
ენდი უორჰოლი იყო პირველი მხატვარი, რომელმაც აღიარა ტრაფარეტული ბეჭდვის შემოქმედებითი პოტენციალი, რომელიც ადრე მხოლოდ სამრეწველო შეფუთვებზე გამოიყენებოდა.
უორჰოლი ყველაზე უკეთ ცნობილია მისი სავაჭრო პროდუქტების შეფუთვების გაფორმებით, ყოველდღიური ობიექტების, როგორიცაა კემპბელის სუპის ქილების, ყაყაჩოს ყვავილების გამოსახულებებით და ბანანით ჯგუფ ველვეტ ანდეგრაუნდის როკ-ალბომზე, ასევე XX საუკუნის პოპულარული ვარსკვლავების მერილინ მონროს, ელვის პრესლის, ჟაკლინ კენედის, ჯუდი გარლანდისა და ელისაბედ ტეილორი მისი სტილიზებული პორტრეტებით. უორჰოლის ეკუთვნის აგრეთვე ცნობილი სასმელის Coca-Cola-ს ეტიკეტის დიზაინი.
ხელოვნების სამყაროს გარეთ უორჰოლი ცნობილია ციტატით „მომავალში ყველა გახდება მსოფლიოში ცნობილი 15 წუთით“. მოგვიანებით რეპორტიორებს მან განუცხადა: „ჩემი ახალი ფრაზაა: თხუთმეტ წუთში ყველა ცნობილი გახდება“.
ენდი უორჰოლი არა მარტო თავისი ნახატებით და ფილმებით არის ცნობილი, არამედ თავისი სტუდიით „Factory“, რომელიც ნიუ-იორკის ბომონდის თავშეყრის ადგილი და 70-იანი წლების ცხოვრების სტილის განსახიერება გახდა.
რესურსები ინტერნეტში
თვითმარქვია&გენიოსი
სქოლიო
ამერიკელი მხატვრები
ამერიკელი კინორეჟისორები
პოპ-არტი
დაბადებული 1928
გარდაცვლილი 1987
ბექირ ბოზდაღი

ბექირ ბოზდაღი (დ. 1 აპრილი 1965, აქდაღმადენი, იოზგათი, თურქეთი) — თურქი თეოლოგი, ადვოკატი, პოლიტიკოსი და 2015-2017 წლებში, თურქეთის იუსტიციის მინისტრი. იუსტიციის მინისტრობამდე 2011-2013 წლებში ვიცე პრემიერ-მინისტრის პოსტს იკავებდა.
პირველად 2002 წლის საპარლამენტო არჩევნების დროს სგპ-ს იოზგათის პროვინციიდან პარლამენტში აირჩიეს. ასევე 2007 და 2011 წლის საპარლამენტო არჩევნების დროს გახდა პარლამენტარი, ხოლო 2015 წლის საპარლამენტო არჩევნების წინ, კონსტიტუციის 114-ე პუნქტის გამო დატოვა მინისტრის პოსტი, რომ მიეღო მონაწილეობა არჩევნებში.
ბიოგრაფია
ბოზდაღი დაიბადა 1965 წლის 1 აპრილს იოზგათის პროვინციის ქალაქ აქდაღმადენში, მეჰმათ დურანის და ნურიე ბოზდაღის ოჯახში. საშუალო სკოლის დამთავრების შემდეგ, განათლება ულუდაღის უნივერსიტეტის თეოლოგიის ფაკულტეტზე გააგრძელა, ხოლო ამის შემდეგ სელჩუკის უნივერსიტეტში სამართალმცოდნეობის ფაკულტეტზე სწავლობდა. მაგისტრატურა ულუდაღის უნივერსიტეტში დაამთავრა. სწავლის დამთავრების შემდეგ ადვიკატად მუშაობდა.
ბოზდაღი თავისუფლად ფლობს ინგლისურს და არაბულს. დაოჯახებულია და ჰყავს სამი შვილი.
კარიერა
1999 წლის 18 აპრილს ბოზდაღი ადგილობრივი არჩევნების დროს აქდაღმადენის გამგებლობის კანდიდატი გახდა. სგპ-ს შექმნის დროს იოზგათის ორგანიზაციის თავჯდომარის მოადგილე გახდა. 2002 წლის საპარლამენტო არჩევნების დროს აირჩა პარლამენტის წევრად იოზგათის პროვინციიდან და მუშაობა სგპ-ს შიგნით სხვადასხვა თანამდებობაზე.
სქოლიო
დაბადებული 1965
თურქი პოლიტიკოსები
თურქი თეოლოგები
დაბადებული 1 აპრილი
თენგიზ ახმეტელი

თენგიზ ახმეტელი (დ. 1 ოქტომბერი, 1924, თბილისი — გ. 29 თებერვალი, 2012) — ქართველი ქირურგი, მედიცინის მეცნიერებათა დოქტორი, პროფესორი. საქართველოს სსრ მეცნიერებათა დამსახურებული მოღვაწე (1986). თბილისის საპატიო მოქალაქე (2009).
1947 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1951–1957 წლებში იყო რესპუბლიკური ცენტრალური კლინიკური საავადმყოფოს ორდინატორი. 1957–1959 წლებში — ამავე საავადმყოფოს გულ–მკერდის ქირურგიის განყოფილების გამგე. 1959–1961 წლებში იყო ექსპერიმენტული მორფოლოგიის ინსტიტუტის, ქირურგიისა და ჰემატოლოგიის ინსტიტუტის სწავლული მდივანი. 1961–1963 წლებში — თბილისის სახელმწიფო სამედიცინო ინსტიტუტის ჰოსპიტალური ქირურგიის კათედრის ასისტენტი, 1963–1970 წლებში — დოცენტი, 1970–1983 წლებში — პროფესორი, 1983–1995 წლებში იყო ამავე კათედრის გამგე. ავტორია 265 სამეცნიერო ნაშრომისა, მათ შორის 20 მონოგრაფიის და რამდენიმე დამხმარე სახელმძღვანელოსი. მისი ხელმძღვანელობით შესრულებულია 8 სადოქტორო და 15 საკანდიდატო დისერტაცია.
საკანდიდატო დისერტაციის თემა – „ცხიმიანი ემბოლიით გამოწვეული გვიანი სიკვდილის მექანიზმი“, დაიცვა 1958 წელს, ხოლო სადოქტორო დისერტაციის თემა – „ტოკსიკური ჩიყვის კლინიკა და მკურნალობა“, რომელიც 1967 წელს დაიცვა.
ორგანიზაციის, ასოციაციის ან ჯგუფის წევრი
გრიგოლ მუხაძის სახელობის თბილისის ქირურგთა სამეცნიერო საზოგადოება, თავმჯდომარე
თბილისის სახელმწიფო სამედიცინო უნივერსიტეტის მრჩეველთა საბჭო, წევრი
მედიკო–ბიოლოგიური აკადემია, აკადემიკოსი (1994-)
საკავშირო სამედიცინო აკადემიასთან არსებული საპრობლემო კომისია, თავმჯდო­მარის მოადგილე
სამხედრო–სამედიცინო აკადემია, აკადემიკოსი (1996-)
სპეციალიზებული სადისერტაციო საბჭო, თავმჯდომარე
ჯილდოები
1995 — ღირსების ორდენი
საქართველოს ქირურგთა ასოციაციის ოქროს სამახსოვრო მედალი და ოქროს სკალპელი, დაბადების 80 წლისთავთან დაკავშირებით
რესურსები ინტერნეტში
ქართველი ქირურგები
დაბადებული 1 ოქტომბერი
დაბადებული 1924
გარდაცვლილი 29 თებერვალი
გარდაცვლილი 2012
თბილისის საპატიო მოქალაქეები (2009)
საქართველოს ღირსების ორდენის კავალრები
თბილისის სახელმწიფო სამედიცინო ინსტიტუტის კურსდამთავრებულები
თბილისში დაბადებულები
თ
გიმრი

გიმრი — სოფელი დაღესტნში უნცუქულის რაიონში. გაშენებულია ხეობაში, რომელიც შემოსაზღვრულია მაღალი და კლდოვანი გიმრის ქედით. ქვემოთში მიედინება მდინარე ავარიის ყოისუ. სოფელში დაიბადა კავკასიის მთის ხალხების დამოუკიდებლობისათვის ბრძოლის მეთაური შამილი (1797-1871).
სქოლიო
უნცუქულის რაიონის დასახლებული პუნქტები
ახალციხის ბრძოლა

ახალციხის ბრძოლა რამდენიმე მოვლენაზე მიუთითებს:
ახალციხის კედლებთან მომხდარი ბრძოლა რუსეთ-თურქეთის ომის (1828-29) დროს 1828 წლის 27 აგვისტოს რუსეთის ფელდ-მარშალ პასკევიჩის 9000-იანი ჯარსა და კიოს მაჰმეთ-ფაშას 30.000-იანი თურქების ჯარს შორის. რუსებმა ამ ბრძოლაში გაიმარჯვეს.
იმავე ციხის დაცვა 20.000-იანი რუსეთის იმპერიის ჯარის მიერ გენერალ ნიკოლაი მურავიოვის მეთაურობით 1829 წლის 4 მარტს იმავე კონფლიქტში.
ბრძოლა რუსეთის იმპერიის ძირთადად ქართველი არარეგულარულ ცხენოსანთა პოლკით დაკომპლექტებულ ჯარს, თავადი ივანე ანდრონიკაშვილის მეთაურობით და 18.000-იანი თურქთა ჯარს ალი-ფაშას მეთაურობით შორის ყირიმის ომის პერიოდში, 1853 წლის 12 ნოემბერს. რუსებმა მოჭრეს თურქების იერიში ამიერკავკასიაზე და უკან ყარსში დაახევინეს.
საქართველოს ბრძოლები
რუსეთის ისტორია
XIX საუკუნის ბრძოლები
მარინა მოგილევსკაია

მარინა მოგილევსკაია
მარინა ოლეგოვნა მოგილევსკაია (დ. 6 აგვისტო 1970, ზავოდოუკოვსკი, ტიუმენი, საბჭოთა კავშირი) — საბჭოთა და რუსი თეატრისა და კინოს მსახიობი.
ბიოგრაფია
მარინა მოგილევსკაია დაიბადა 1970 წლის 6 აგვისტოს ტიუმენის ოლქის ქალაქ ზავოდოუკოვსკში.
დაამთავრა სახალხო მეურნეობის ინსტიტუტი და კიევის თეატრალური ინსტიტუტი კიევში. მუშაობდა კიევის „ლესი უკრაინკას სახელობის რუსული დრამის თეატრში“. 1996 წელს გახდა „Доброе утро, Россия!“ წამყვანი, რუსულ არხზე РТР-ზე.
მოგილევსკაიას დებიუტი კინოში შედგა 1989 წელს ფილმში „Каменная душа“ (ქვის სული), ხოლო დიდება მოუტანეს სერიალებმა: „Русские амазонки“, „Марш Турецкого“, „Каменская“, „Московские окна“, „Лучший город Земли“, „Склифосовский“, „Пять минут до метро“, „Кухня“ (სამზარეულო). 2001 წელს მარინა მოგილევსკაიას სცენარის მიხედვით სცენაზე დაიდგა კომედია „Когда её совсем не ждёшь“ (როდესაც მას საერთოდ არ ელოდები), სადაც თვითონ მთავარი როლი შეასრულა.
მარინას პირველი ქორწინება 1996 წელს დასრულდა. მეორედ, 1999 წლის 30 აპრილს, დაქორწინდა პროდიუსერ ალექსანდრ აკოპოვზე, მაგრამ მოგვიანებით განქორწინდნენ.
2011 წლის 19 აგვისტოს მარინას ქალიშვილი ეყოლა, სახელად მარია.
ჯილდოები
საუკეთესო ქალი მსახიობის როლის ჯილდო ფილმ „Репортаж“-სთვის, კინოფესტივალ „Стожары“-ზე.
მოღვაწეობა
თეატრში
„Человек и джентльмен“ (ადამიანი და ჯენტლმენი)
„Слухи“ (ჭორაობა)
„Королевские игры“ (სამეფო თამაშები)
„Анна Болейн“ (ანა ბოლეინი)
„Фернандо Крапп написал мне это письмо“ (ფერნანდო კრაპი ჩემთვის ეს წერილი მომწერა)
„Двери хлопают“ (კარების ხმა)
„Любовь длиною в ночь“ (სიყვარული ღამის სიგრძის)
„Леди и Адмирал“ (ლეიდი და ადმირალი)
„Ведетта-Бабетта или любовный капкан“ (ვედეტა-ბაბეტა ან სიყვარულის მახე)
სერიალები
„Империя кино“ (იმპერია კინო)
“Доброе утро, Россия!“ (დილა მშვიდობისა რუსეთო!)
„სამზარეულო“
„ДНК“ (დნმ)
რესურსები ინტერნეტში
მარინა მოგილევსკაია Рускино-ზე
ინტერვიუ მარინა მოგილევსკაიასთან
მარინა მოგილევსკაია
ინტერვიუ ჟურნალ „Театрал“-თან
სქოლიო
დაბადებული 1970
დაბადებული 6 აგვისტო
XX საუკუნის რუსი ქალი მსახიობები
რუსი ტელეწამყვანები
XXI საუკუნის რუსი ქალი მსახიობები
Slipknot

Slipknot — ამერიკული მძიმე მეტალ-ჯგუფი აიოვადან, რომელიც 1991 წელს ჩამოყალიბდა (საბოლოო სახე მან 1997 წელს მიიღო). ჯგუფი ბევრჯერ იყო წარდგენილი გრემის ჯილდოზე, მაგრამ მისი მოპოვება მხოლოდ 2006 წელს შესძლო სინგლით „Before I Forget“. ყველა წევრი ატარებს განსხვავებულ ნიღაბს.
ლიტერატურა
დისკოგრაფია
სტუდიური ალბომები
Slipknot (1999)
Iowa (2001)
Vol. 3: (The Subliminal Verses) (2004)
All Hope Is Gone (2008)
.5: The Gray Chapter (2014)
We Are Not Your Kind (2019)
The End, So Far (2022)
რესურსები ინტერნეტში
ამერიკული ჯგუფები
1990-იანი წლების მუსიკალური ჯგუფები
ამერიკული როკ-ჯგუფები
1996 წელს ჩამოყალიბებული ჯგუფები
ლოკომოტივი თბილისი (საფეხბურთო კლუბი)

ლოკომოტივი თბილისი (საფეხბურთო კლუბი)
ლოკომოტივი თბილისი — საფეხბურთო კლუბი თბილისში, დაარსდა 1936 წელს. ასპარეზობს საქართველოს უმაღლეს ლიგაში. უეფა-ს თასის გათამაშებაში პირველად მონაწილეობა მიიღო 1999 წელს (C3, სეზონი 1999/2000).
ისტორია
საფეხბურთო კლუბი „ლოკომოტივი“ სსრ კავშირის სახკომსაბჭოს დადგენილებით 1936 წლის 14 აგვისტოს დაარსდა. იგი რკინიგზის ტრანსპორტის მუშაკთა საკავშირო ნებაყოფლობით სპორტულ საზოგადოებას წარმოადგენდა, რომელშიც გაერთიანდნენ დარგის მუშაკები, ინჟინერ-ტექნიკური პერსონალი, რკინიგზის წარმოება-დაწესებულებათა, სატრანსპორტო მშენებლობისა და მეტროპოლიტენის მოსამსახურეები. აგრეთვე, რკინიგზის სამინისტროს სისტემაში შემავალი უმაღლესი და საშუალო სასწავლებლების სტუდენტები და მოსწავლეები.
გამოდიოდა ომც „ლოკომოტივი“ (1988-89), „მერანის“ (1990-93), „მერანი-ბაჩოს“ (1993-95) სახელწოდებით. თამაშობდა სსრკ ჩემპიონატების უმაღლეს (1938, 40), პირველ (1939, 1946-48, 1959-70), მეორე (1936-37, 1981-82, 1984-86, 1988-89) ლიგებში და საქართველოს სსრ ჩემპიონატის პირველ ჯგუფში (1937, 1943, 1945, 1955-56, 1971-75, 1983). 1990 წლიდან მონაწილეობს საქართველოს ეროვნულ ჩემპიონატებში: უმაღლეს (1997 წლიდან), პირველ (1991-95, 1996-97) და მეორე (1990-91) ლიგებში. საქართველოს ჩემპიონატის ორგზის მეორე (2001, 02) და მესამე (1999) პრიზიორი. საქართველოს თასის სამგზის მფლობელი (2000, 02, 05) და ფინალისტი (2001). ევროპის საკლუბო ტურნირებში მონაწილეობს 1999 წლიდან. უეფას თასზე ითამაშა 10 მატჩი (1 მოგება, 3 ფრე, 6 წაგება).
სტადიონი
მიხეილ მესხის სახელობის სტადიონი — სტადიონი თბილისში, ყოფილი „ლოკომოტივი“. აქ ტარდება შეჯიბრებები ფეხბურთსა და მსუბუქ ათლეტიზმში. საფეხბურთო კლუბი „ლოკომოტივის“ საშინაო მოედანია. სტადიონი 24 680 მაყურებელს იტევს. აქვე ხშირად ტარდება საქართველოს შიდა ჩემპიონატის მატჩები. სტადიონს განთქმული ქართველი ფეხბურთელი მიხეილ მესხის სახელი ჰქვია. სტადიონი ტევადობით მეორეა საქართველოში, ბორის პაიჭაძის ეროვნული სტადიონის შემდეგ.
შემადგენლობა 2021
მონაცემები აღებულია „Crystalbet ეროვნული ლიგის“ ოფიციალური საიტიდან 2021 წლის 9 ნოემბრის მონაცემებით.
2017 წლის ტრანსფერები
მოვიდნენ
* — იჯარით
** — იჯარიდან
წავიდნენ
* — იჯარით
** — იჯარიდან
ტიტულები
საქართველოს საბჭოთა ჩემპიონატი
ჩემპიონი: 1937, 1945
საქართველოს უმაღლესი ლიგა
მეორე ადგილი: 2001, 2002
მესამე ადგილი: 1999
საქართველოს თასი
ჩემპიონი: 2000, 2002, 2005
ფინალისტი: 2001
საბჭოთა პირველი ლიგა
ჩემპიონი: 1961
მეორე ადგილი: 1939, 1960
მესამე ადგილი: 1969, 1947
საბჭოთა მეორე ლიგა
ჩემპიონი: 1963
პირველი ლიგა
მეორე ადგილი: 1997, 2013
ლოკომოტივის მწვრთნელები
ლოკომოტივის ბომბარდირები
ევროთასებზე
რესურსები ინტერნეტში
ოფიციალური საიტი
ლოკომოტივი თბილისი
საქართველოს საფეხბურთო კლუბები
სსრ კავშირის საფეხბურთო კლუბები
ტაბივერეს მუნიციპალიტეტი

ტაბივერეს მუნიციპალიტეტი — სასოფლო მუნიციპალიტეტი ესტონეთში, იიგევამაას მაზრაში.
იხილეთ აგრეთვე
ესტონეთის მუნიციპალიტეტები
რესურსები ინტერნეტში
ოფიციალური საიტი
იიგევამაას მუნიციპალიტეტები